喺香港，學電單車，分3個部份筆試、強制試同路試，筆試係考《道路使用者守則》內容，強制試喺考試場地內考基本操作，合格先拎到學牌，先可以合法出街，喺馬路學車，而香港電單車路試可以自己學，唔一定跟教車師傅，有學牌仔會喺呢段時間會學牌出車，即係未考路試就買咗電單車先，可以學車又可以遊車河，但係要遵守學牌規限，試過醉駕停牌嘅藝人謝天華亦係學牌出車，曾經半夜趁少人，喺學牌時間外揸車，連學牌都冇掛，結果遇著差人路障，罰款七百七十蚊。